[Skrevet 29.April-2011]
Ringede til kundeservice og bad om en redegørelse for et tilgodehavende. Medarbejderen skulle lige tale med en overordnet, så jeg blev hængende i røret, men efter et kvarters tid blev røret lagt på

Har været kunde hos dem i mange år, men nu er de så begyndt at fakturere mig for en service jeg ikke længere har... Tid til at skifte selskab...

[Skrevet 11.Juli-2011]
Well jeg gav dem en chance mere, hvilket er helt min egen fejl...
For en måned siden blev jeg så "lokket" til at skifte abonnement under overskriften "Nyt abonnement - nye fordele". Her er fordelen dog udelukkende på Telenor's side... forklaring følger:
Den flinke telefonsælger forklarede mig at det abonnement jeg havde, ikke var optimalt for mit forbrug og at det ville være fordelagtigt at skifte til "Telenor 2 timer" som koster 80 kr. pr. måned. Endvidere blev jeg overtalt til at supplere abonnementet med "Fri sms & mms" for 50 kr. pr. måned. Det syntes jeg lød som en klar fordel (130 kr. mod tidligere 200-400 kr. pr. måned). Til allersidst i samtalen skulle sælger dog lige indskyde at fremtidige regninger er forudbetalt, således at jeg ikke skulle blive bekymret over at den næste regning blev lidt høj...
BVADR!!!
Nå, men jeg lod mig altså lokke af de lovede 130 kr. pr måned.

Nu her en måned senere har jeg så modtaget en faktura pålydende 322,68 så jeg ringer til kundeservice og beder om en forklaring, hvilket de ikke kan give.

SÅ HERMED EN ADVARSEL TIL ALLE: Gem dine kvitteringer og hold for guds skyld øje med fakturaerne - for Telenor har efterhånden en lang stribe "tilfælde" af overfakturering på samvittigheden og de retter IKKE(!!!) op på sagerne med mindre du hiver dem godt og grundigt op i nakkehårene.

Og jeg har eksempler nok at tage af:

Det tog mig f.eks 3 måneder og mindst 10 telefonopkald til kundeservice, inden jeg fik mine penge tilbage (449 kr.) for et ADSL-modem som de ikke mente jeg havde returneret)

Så var der et tilgodehavende i forbindelse med opsigelsen af den selv samme ADSL forbindelse. Telenor skyldte mig 79,- som de partout skulle sende pr. check til min gamle adresse - og det til trods for at jeg ved flere lejligheder har oplyst min nye adresse. På et tidspunkt ringede jeg så og rykkede for min check og fik at vide at den allerede var blevet indløst - (jeg har efterfølgende kontaktet beboeren på min gamle adresse som kunne fremvise min check - den var IKKE blevet indløst!!!)

Det tog ligeledes 3 måneder og 10 opkald i forbindelse med et Mobilt Bredbånd. Trods det var returneret og dette var blevet registreret hos Telenor blev jeg alligevel faktureret for 424,39.

I forbindelse med førstnævnte ADSL returnering, opkrævede Telenor også et gebyr på 100 kr. for "administration" som jeg endnu ikke er sikker på at have fået igen da deres såkaldte "Kreditnota", "Brugerspecifikation" og "Kontoudtog" er komplet uigennemskuelige... Dette understreges blot af at ikke engang deres egne medarbejdere kunne gennemskue systemet da jeg bad om en forklaring på de forskellige beløb...

OG dette var KUN hvad jeg har oplevet indenfor de sidste 8 måneder...(!!!)

Nå-ja, jeg skal jo heller ikke glemme de 5 kroner og 32 øre som Telenor konsekvent opkræver for "Betaling med betalingsservice"...hmm!
Er det kun mig der kan huske at man i sin tid indførte betalingsservice så man kunne UNDGÅ gebyret? (Hurra for dét...)

En hurtig hovedregning tydeliggør at alle disse gebyrer er en sand guldgrube for Telenor - prøv selv at gætte på hvor mange kunder der  betaler hver måned uden at blinke..

Jeg tør ikke tænke på hvor mange penge jeg har brugt på at ringe og tale fornuft med kundeservice...  :-(  de penge gad jeg egentlig også godt at få igen..

Imponerende nok har jeg slet ikke taget noget gebyr for at Telenor skulle overføre penge til mig, men det vil jeg stærkt overveje til næste gang...  ;-)

Men nu er grænsen så nået og næste gang er det UD AF VAGTEN!!
-og jeg skal sgu nok sørge for at hive mine penge med mig...

Telenor tags: Svindel, humbug, fup, fidus, snyd, bedrag og svineri!!!


[Skrevet 30.Januar-2013]
Uopfordret brev = 49 kroner
Latterligt...og her troede man lige de havde "oppet" sig...

Jeg afmelder PBS fordi jeg vil skifte bank. Herefter får jeg et brev kaldet "regningsoverblik", med en ekstra opkrævelse af 49 kroner - for at sende mig en papirregning, og så er der ikke engang et girokort inkluderet - SUK!!! Det har jeg jo ikke bedt om!
Tværtimod har jeg en e-boks, netop for at undgå sådan noget svineri!!!
Men det her er jo desværre ikke første gang Telenor har gjort livet besværligt.
Mit råd til andre er derfor stadig at se sig om efter en anden teleudbyder.

Nå-ja, og så har jeg forresten STADIG ikke modtaget afregning for Telenors udestående, som flere venlige telefonmedarbejdere ellers har lovet at jeg nok skulle få overført. Det drejer sig om beløb der "menes at være" overført hhv. 7/6-2011 og 19/4-2011 og 16/8-2011, men som aldrig er gået ind på min bankkonto. (seneste kontakt med medarbejdere var 20/3-2012, Anne og Michael)

Jeg er DØDTRÆT af at skulle gennemgå gamle papirer og bankudskrifter bare fordi Telenor ikke har styr på deres.

Jeg forventer nu følgende af Telenor:
- at der bliver fulgt op på dette med en fyldestgørende skriftlig besvarelse, fra en medarbejder der i forvejen har sat sig grundigt ind i tingene.
- at det skyldige beløb uden yderligere bortforklaringer tilbagebetales (i kan selv se på de nævnte datoer og regne det samlede beløb ud bå baggrund af jeres ).
- at der ses helt bort fra de 49 kroner som i har opkrævet for den uopfordrede "regning tilsendt på papir" (dateret 17/1-2013).
- at der omgående ændres praksis på området, således at disse uopfordrede opkrævninger ikke længere kan finde sted.